**Edvard Kocbek** (Videm, 27. rujna 1904. – Ljubljana, 3. studenog 1981.), slovenski pjesnik, pisac, esejist, prevoditelj, politički aktivist i borac u pokretu otpora protiv fašizma. Godinama je uređivao pisao za časopis "*Dejanje*". Objavio je i uspomene iz doba Narodnooslobodilačkog rata ("*Tovarišija*"). Zbog zbirke ratnih novela *"Strah in pogum"* bio je uklonjen iz javnog života.

Biografija
----------

Rođen je 27. septembra 1904. godine u Sv. Juriju kod Ščavnice. Isprva je studirao teologiju u Mariboru od 1925. do 1927, a posle toga je upisao romanistiku u Ljubljani, Berlinu, Lionu i Parizu. Nakon završetka studija, bio je srednjoškolski profesor u Bjelovaru, Varaždinu i Ljubljani od 1931. do 1941. godine.

Kocbek (treći s desna, u pozadini) sa maršalom Titom u Bosni 1944.
Po okupaciji Jugoslavije aprila 1941. godine, kao predstavnik hrišćanskih socijalista, pridružio se Osvobodilnoj fronti i ušao u njeno vođstvo. Za vreme rata bio je član Izvršnog odbora Osvobodilne fronte, član AVNOJ-a, poverenik za prosvetu u NKOJ-u od 1943, ministar za Sloveniju u vladi DF Jugoslavije od marta 1945, potpredsednik Prezidijuma Narodne skupštine NR Slovenije i član Glavnog odbora Oslobodilačkog fronta Slovenije.

Zbog objavljivanja knjige *„Strah in pogum"*, koja se bavila likvidacijom političkih protivnika tokom rata u Sloveniji, bio je od 1952. godine politički izolovan. Ponovo je počeo da objavljuje radove od 1961, a tri godine kasnije bio je dobitnik Prešernove nagrade za delo *„Groza"*.

Umro je 3. novembra 1981. godine u Ljubljani. Sahranjen je na ljubljanskom groblju Žale.

Pesnik i pisac
--------------

Bio je urednik i saradnik časopisa *„Stražni ognji"*, *„Križ"*, *„Beseda"*, *„Dom in svet"* i *„Dejanje"* (1928–1941). Člankom *Premišljevanje o Španiji* 1937, izazvao je rascep u katoličkim redovima, te osnovao sopstveni časopis *„Dejanje"*.

Pesme koje je objavio između 1925. i 1933. i skupio u knjizi *„Zemlja"* (1934), pokazuju stilsko skretanje od ekspresionističkog zanosa u produhovljenu deskripciju.

Kocbekova esejistika, koja je težila ka filozofskoj sintezi hrišćanskog aktivizma i personalističke etike, rađala se iz dinamičkog odnosa između pojedinaca i društva. Od personalističke filozofije preuzeo je tezu o revoluciji u čoveku, posle koje zatim, bez nasilja, dolazi promena društvenih odnosa. Po tome, revolucija u čoveku treba da se izvrši u okviru hrišćanskog duhovnog i etičkog sistema. Zato Kocbek nije mogao da usvoji marksizam, a ni doslednu praksu na marksističkoj osnovi.

U periodu izolacije 1952-1961, uglavnom se bavio prevođenjem dela sa francuskog i nemačkog jezika.

Dela
----

| Poezija (pjesničke zbirke): | Proza: | Dramatika: |
| --- | --- | --- |
| * *Prve pesmi* (1924.),
* *Zemlja* (1934.),
* *Groza* (1963.),
* *Poročilo* (1969.),
* *Zbrane pesmi*  (1977).
 | * *Tovarišija* (1949.),
* *Strah in pogum (1951.),*
* *Listina* (1967.),
* *Krogi navznoter* (1977).
 | * *Plamenica* (192?),
* *Mati in sin* (okoli 1920.),
* *Noč pod Hmeljnikom* (1943).
 |

Odlikovanja
-----------

* Orden narodnog oslobođenja
* Orden zasluga za narod sa zlatnom zvezdom
* Orden bratstva i jedinstva sa zlatnim vencem
* Partizanska spomenica 1941.

Literatura
----------

* *Enciklopedija Jugoslavije* (knjiga peta). „Leksikografski zavod FNRJ", Zagreb 1962. godina.
* Bjeloš, Nenad. "Odlikovani Slovenci 1944-1950". *Vojnozgodovinski zbornik* št. 9 (2002). 90-97.
* Inkret, Andrej. *In stoletje bo zardelo: Kocbek, življenje in delo.* Ljubljana. 2011. ISBN 978-961-241-503-7.
* Omerza, Igor. *Edvard Kocbek: Osebni dosje št. 584', Ljubljana. 2010. ISBN 978-961-226-979-1.*
* Pogačnik, Jože [et al.]. *Slovenska književnost III.* Ljubljana, 2001. 54-59 in 150-152.
* Hribar, Tine, *Ena je groza*, 2010. (COBISS)

Spoljašnje veze
---------------

***Edvard Kocbek*** na Wikimedijinoj ostavi

* Kocbek na www.svarog.org Arhivirano 2016-03-04 na Wayback Machine-u
* Poetry International Web
* Kocbek na www.rtvslo.si
* Brošura o Edvardu Kocbeku Arhivirano 2006-10-01 na Wayback Machine-u
* Spominska znamka
* Novice na 24ur.com Arhivirano 2005-03-13 na Wayback Machine-u

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 71404088
* LCCN: n82028009
* ISNI: 0000 0001 1069 8287
* GND: 119362813
* SELIBR: 363568
* SUDOC: 028384415
* BNF: cb12023040t (podaci)
* BIBSYS: 5099645
* MusicBrainz: b7166cf4-b6e7-4094-a7bb-c9a0b4e337b1
* NLA: 35807230
* NKC: jn19990009637
* CONOR.SI: 494947
* NSK: 000036654

 |